สมาชิก ทานยาคุม YAS มาได้ 3 แผงค่ะ ช่วง 2 แผงหลัง มีเลือกออกระหว่างทานยาคุม ประจำเดือนมาปกติ แต่มีเลือดออกก่อนละหลังประจำเดือน จึงทานยาคุมต่อเนื่องทั้ง2แผงสุดท้าย ไม่ได้เว้นช่วง 4 เม็ดแป้ง เดือนนี้เดือนที่4 เภสัชฯได้เปลี่ยนมาให้กิน Yasmin ค่ะ ก็ยังมีเลือดออกอยู่ ไม่ทราบว่าควรกินยาต่อไป หรือยังไงดีค่ะ
สวัสดีค่ะ การมีเลือดออกในระหว่างที่ทานยาคุมกำเนิดเม็ดที่เป็นฮอร์โมนอยู่ ถือเป็นอาการเลือดออกกะปริดกะปรอยที่พบเป็นผลข้างเคียงจากการทานยาคุมได้ ซึ่งหากเลือดที่ออกมีปริมาณไม่มาก ไม่มีปวดท้องน้อยมาก ก็ไม่ได้อันตรายอะไร สามารถทานยาคุมต่อไปได้ตามปกติ และจริงๆ แล้ว ก็ควรทานยาให้ครบ 28 เม็ด ไม่ควรทานไปเพียง 24 เม็ดแล้วเริ่มทานแผงใหม่ต่อเลย เพราะไม่ได้ช่วยลดอาการเลือดออกกะปริดกะปรอยลงไปค่ะส่วนการที่เปลี่ยนยี่ห้อยาคุม มาทานยี่ห้อยาสมินแทน แล้วยังมีเลือดออกอยู่ ก็ถือเป็นผลข้างเคียงของยาคุมเช่นกัน แนะนำควรทานยาต่อเนื่องไปซักระยะก่อน เลือดที่ออก ก็จะค่อยๆ ลดน้อยลงจนหายไปเองค่ะ ทั้งนี้ ควรทานยาให้ตรงเวลาด้วยอย่างไรก็ตาม หากเลือดที่ออกมีปริมาณมาก ออกทุกวัน ไม่มีแนวโน้มลดลง หรือมีปวดท้องน้อยมากร่วมด้วย ก็ควรหยุดทานยาคุมกำเนิด และไปพบสูติ-นรีแพทย์เพื่อหาสาเหตุอื่นๆ เช่น มีมดลูกอักเสบ เยื่อบุโพรงมดลูกหนาตัวผิดปกติ มะเร็งปากมดลูก เป็นต้น